วัดโสธรวรารามวรวิหาร

วัดโสธรวรารามวรวิหาร ตั้งอยู่ริมแม่น้ำบางปะกง ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เป็นพระอารามหลวงชั้นตรี ชนิดวรวิหาร

วัดโสธรวรารามวรวิหาร  เดิมชื่อว่า วัดหงษ์ สร้างสมัยกรุงศรีอยุธยาตอนปลาย ในรัชสมัยสมเด็จพระนารายณ์มหาราช เป็นที่ประดิษฐานพระพุทธโสธร พระพุทธรูปคู่บ้านคู่เมืองของจังหวัดฉะเชิงเทรา เป็นพระพุทธรูปปูนปั้นปางสมาธิ หน้าตักกว้าง 1.65 เมตร สูง 1.98 เมตร

ตามตำนานเล่าว่า พระพุทธโสธร เป็นพระพุทธรูปหล่อสำริดปางสมาธิหน้าตักกว้างศอกเศษ มีรูปทรงสวยงามมาก ได้แสดงปาฏิหาริย์ลอยน้ำมา และมีผู้อัญเชิญขึ้นมาประดิษฐานที่วัดแห่งนี้ แต่พระสงฆ์ในวัดเกรงจะมีผู้มาลักพาไปจึงได้เอาปูนพอกเสริมหุ้มองค์เดิมไว้จนมีลักษณะที่เห็นในปัจจุบัน

 ประวัติ 
แต่เดิม พระพุทธโสธรประทับอยู่ในโบสถ์หลังเก่าที่มีขนาดเล็ก รวมกับพระพุทธรูปอื่น ๆ 18 องค์ จนกระทั่งในปี พ.ศ. 2509 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จราชดำเนินมาที่วัดแห่งนี้ มีพระราชปรารภเรื่องความคับแคบของพระอุโบสถเดิม พระพรหมคุณาภรณ์ (จริปุณโญ ด. เจียม กุลละวณิชย์) อดีตเจ้าอาวาสจึงได้รวบรวมเงินบริจาคเพื่อจัดซื้อที่ดินสำหรับสร้างพระอุโบสถหลังใหม่
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินไปทรงประกอบพิธีวางศิลาฤกษ์พระอุโบสถหลังใหม่เมื่อ พ.ศ. 2531 และทรงประกอบพิธียกยอดฉัตรทองคำ น้ำหนัก 77 กิโลกรัม ประดิษฐานเหนือยอดมณฑปเมื่อวันที่ 5 กันยายน พ.ศ. 2539 และทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเป็นประธานการสร้างและทรงกำกับดูแลงานสร้างพระอุโบสถหลังใหม่ พระองค์เสด็จมาทรงตัดหวายลูกนิมิต เมื่อวันที่ 30 สิงหาคม พ.ศ. 2549 

การก่อสร้างพระอุโบสถหลังใหม่ สร้างขึ้นครอบพระอุโบสถหลังเดิม โดยใช้เทคนิควิศวกรรมสมัยใหม่ โดยไม่มีการเคลื่อนย้ายองค์พระพุทธโสธร และพระพุทธรูปทั้ง 18 องค์ วัดโสธรวราราม วรวิหาร, กองบรรณาธิการ จดหมายข่าว วสท., ฉบับที่ 5 ตุลาคม 2551 งานออกแบบด้านสถาปัตยกรรม โดยนายประเวศ ลิมปรังษี งานด้านวิศวกรรมโครงสร้าง โดย สำนักออกแบบนายอรุณ ชัยเสรี“โสธรวรารามวรวิหาร มงคลคู่แปดริ้ว,” D-Library | National Library of Thailand, accessed 18 ตุลาคม 2019, หน้าที่ 86 http://digital.nlt.go.th/digital/items/show/7350 .

ศิลปะภายในพระอุโบสถพระพุทธโสธร ประกอบด้วยภาพจิตรกรรมฝาผนังโดยรอบนับตั้งแต่พื้นพระอุโบสถ เสา ผนัง และเพดานจะบรรจุเรื่องราวให้เป็นแดนแห่งทิพย์ เป็นเรื่องราวของสีทันดรมหาสมุทร จตุโลกบาล สวรรค์ชั้นดาวดึงส์ พรหมโลก ดวงดาว และจักรวาล โดยตำแหน่งของดวงดาวบนเพดาน กำหนดตำแหน่งตรงกับวันที่ 5 กันยายน พ.ศ. 2539 ณ เวลาที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงประกอบพิธียกยอดฉัตรทองคำ

วัดโสธรวรารามวรวิหาร เป็นวัดที่มีผู้คนมาอธิษฐานขอพรกันเป็นจำนวนมาก จึงทำให้ในช่วงวันหยุดเสาร์-อาทิตย์ และวันหยุดนักขัตฤกษ์จะมีผู้คนแวะเวียนกันมาหนาแน่นตลอดทั้งวัน หากใครประสบผลสำเร็จในคำขอพร คำบนบาน ก็มักจะมาแก้บนกันด้วยไข่ต้ม หรือ ละครรำ แต่ไข่ต้มนั้นเป็นที่นิยมอย่างมาก จนทำให้การถือตะกร้าไข่ต้มในวัดแห่งนี้เป็นเรื่องปกติไปเลย

ทางวัดมีพื้นที่จอดรถบริเวณด้านหลังวัด โดยมีพื้นที่จอดค่อนข้างกว้างขวาง สามารถรองรับผู้คนได้เป็นจำนวนมาก แต่หากมีผู้คนมาเกินกว่าที่พื้นที่ของทางวัดรองรับได้ ก็สามารถจอดรถฝั่งตรงข้ามที่เป็นส่วนของโรงเรียนได้

 ลำดับเจ้าอาวาส 
ลำดับเจ้าอาวาส และผู้รักษาการแทนเจ้าอาวาสวัดโสธรวรารามวรวิหาร เท่าที่พบข้อมูลพระธรรมโกศาจารย์ และพระครูโสภณบรรณสาร. (2507). ตำนานพระอรหันต์ 8 ทิศ ของพระธรรมโกศาจารย์ พิมพ์เป็นอนุสรณ์ในงานพระราชทานเพลิงศพพระราชเขมากร เจ้าคณะจังหวัดฉะเชิงเทรา เจ้าอาวาสวัดโสธรวรารามวรวิหาร. ธนบุรี: โรงพิมพ์ประยูรวงศ์.ชาวสุพรรณบุรี. (2517). จดหมายสองพี่น้อง ชาวสุพรรณบุรีพิมพ์โดยเสด็จพระราชกุศลงานพระเมรุพระศพ สมเด็จพระอริยวงศาคตญาณ สมเด็จพระสังฆราช (ปุ่น ปุณณสิริมหาเถระ) วัดพระเชตุพนวิมลมังคลารามราชวรมหาวิหาร. กรุงเทพฯ: โรงพิมพ์รุ่งเรืองธรรม.คณะสงฆ์วัดโสธรวราราม. (2542). 81 ปี พระราชมงคลวุฒาจารย์. กรุงเทพฯ: อมรินทร์พริ้นติ้งแอนด์พับลิชชิ่ง. ดังนี้
ลำดับที่รายนามเริ่มวาระสิ้นสุดวาระหมายเหตุ1พระอาจารย์อ้นพ.ศ. 2405พ.ศ. 2412เจ้าอาวาส2พระอาจารย์จู ราว พ.ศ. 2412ราว พ.ศ. 2418เจ้าอาวาส, มรณภาพ3พระอุปัชฌาย์ปาน ราว พ.ศ. 2418พ.ศ. 2449เจ้าอาวาส, มรณภาพ4พระอาจารย์เกิดราว พ.ศ. 2450พ.ศ. 2458เจ้าอาวาส, ลาสิกขา5พระอาจารย์หลิน ราว พ.ศ. 2458พ.ศ. 2480เจ้าอาวาส, มรณภาพ พ.ศ. 24826พระครูอุดมสมณคุณ (กิมชุ้น สุริยะจันทร์) พ.ศ. 2480พ.ศ. 2487เจ้าอาวาส, ลาสิกขาว่างพระธรรมธรกาด รุฬฺหผโลพ.ศ. 2487พ.ศ. 2488ผู้รักษาการแทนเจ้าอาวาส7พระราชเขมากร (ก่อ เขมทสฺสี) ป.ธ.7พ.ศ. 2488พ.ศ. 2506เจ้าอาวาส, มรณภาพว่างสมเด็จพระวันรัต (ปุ่น ปุณฺณสิริ) ป.ธ.6พ.ศ. 2506พ.ศ. 2507ผู้รักษาการแทนเจ้าอาวาส8พระพรหมคุณาภรณ์ (เจียม จิรปุญฺโญ)พ.ศ. 2508พ.ศ. 2540เจ้าอาวาส9พระราชมงคลวุฒาจารย์ (สุธีร์ สุนฺทโร) ป.ธ.4พ.ศ. 2540พ.ศ. 2547เจ้าอาวาสว่างพระพรหมสุธี (เสนาะ ปญฺญาวชิโร) ป.ธ.6พ.ศ. 2547พ.ศ. 2552ผู้รักษาการแทนเจ้าอาวาส10พระธรรมมังคลาจารย์ วิ. (ประยงค์ ปิยวณฺโณ) พ.ศ. 2552พ.ศ. 2564เจ้าอาวาสว่างพระเทพรัตนมุนี (สุรชัย สุรชโย) ป.ธ.7พ.ศ. 2564พ.ศ. 2565ผู้รักษาการแทนเจ้าอาวาส11พระเทพภาวนาวชิรคุณ วิ.  (ศิริวัฒน์ สิริวฑฺฒโน) พ.ศ. 2565 -เจ้าอาวาส, ปัจจุบัน

 ระเบียงภาพ 

 อ้างอิง  

แหล่งข้อมูลอื่น

 ข้อมูลแผนที่และการเดินทางไปวัดโสธรวรารามวรวิหาร

สโธรวรารามวรวิหาร
โสธรวรารามวรวิหาร
สโธรวรารามวรวิหาร
หมวดหมู่:โบราณสถานในจังหวัดฉะเชิงเทรา